Preken

Preken (fra latin praedicare, «å utrope») eller forkynnelse, betegner de taler som prester og religiøse lærere holder for en menighet eller gruppe mennesker, hvor de legger ut om sin tro og forsøker å vinne tilslutning for denne, samt oppmuntre til et liv i overensstemmelse med denne. Prekener er et forsøk på overtalelse, på å få dem som stiller seg tvilende eller uenige, til å akseptere predikantens syn og selv tro på det samme.

Preken er en del av den kristne gudstjenesten,Ellingsen, Ingemann: «preken» i Store norske leksikon på snl.no. Hentet 11. november 2022 fra  og kan i prinsippet skje hvor som helst, også utendørs.

I middelalderen var prekenen av størst betydning på misjonsmarken, der hedninger skulle omvendes til kristendommen. I 1907 stod det fremdeles i den autoriserte danske utgaven av den katolske messeboken: «Hvis det skal være preken, holdes den som regel etter'' evangeliet.»Lorenz Bergmann: Kirkehistorie, bind 1 (s. 214), forlaget Haase, København 1973

I kristen språkbruk er homiletikk læren om prekekunsten.

 Se også 
 Gudstjeneste
 Liturgi
 Homiletikk
 Retorikk

 Referanser 

Kategori:Teologi

Kategori:Religion